CELEX: 32017R1568
Language: lt
Date: 2017-09-15 00:00:00
Title: 2017 m. rugsėjo 15 d. Tarybos įgyvendinimo reglamentas (ES) 2017/1568, kuriuo įgyvendinamas Reglamentas (ES) 2017/1509 dėl ribojamųjų priemonių Korėjos Liaudies Demokratinei Respublikai

16.9.2017   
            
            
               LT
            
            
               Europos Sąjungos oficialusis leidinys
            
            
               L 238/10
            
         TARYBOS ĮGYVENDINIMO REGLAMENTAS (ES) 2017/1568
   2017 m. rugsėjo 15 d.
   kuriuo įgyvendinamas Reglamentas (ES) 2017/1509 dėl ribojamųjų priemonių Korėjos Liaudies Demokratinei Respublikai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2017 m. rugpjūčio 30 d. Tarybos reglamentą (ES) 2017/1509 dėl ribojamųjų priemonių Korėjos Liaudies Demokratinei Respublikai, kuriuo panaikinamas Reglamentas (EB) Nr. 329/2007 (1), ypač į jo 47 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:
   
               (1)
            
            
               2017 m. rugpjūčio 30 d. Taryba priėmė Reglamentą (ES) 2017/1509;
            
         
               (2)
            
            
               2017 m. rugsėjo 11 d. Jungtinių Tautų Saugumo Taryba priėmė Rezoliuciją 2375 (2017), kuria į asmenų ir subjektų, kuriems taikomos ribojamosios priemonės, sąrašą įtraukė dar 1 asmenį ir 3 subjektus;
            
         
               (3)
            
            
               todėl Reglamento (ES) 2017/1509 XIII priedas turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) 2017/1509 XIII priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugsėjo 15 d.
      
         
            Tarybos vardu
         
         
            Pirmininkas
         
         M. MAASIKAS
      
   
   
      (1)  OL L 224, 2017 8 31, p. 1.
   
      PRIEDAS
      Toliau nurodyti asmenys ir subjektai įtraukiami į asmenų ir subjektų, kuriems taikomos ribojamosios priemonės, sąrašą, išdėstytą Reglamento (ES) 2017/1509 XIII priede.
      a)   Fiziniai asmenys
      
      
                   
               
               
                  Vardas, pavardė
               
               
                  Alias
               
               
                  Tapatybės nustatymo informacija
               
               
                  Įtraukimo į JT sąrašą data
               
               
                  Motyvų pareiškimas
               
            
                  63.
               
               
                  Pak Yon Sik
               
               
                   
               
               
                  Pilietybė: KLDR
                  Gimimo metai: 1950 m.
               
               
                  2017 9 11
               
               
                  Korėjos darbininkų partijos Vyriausiosios karo komisijos, kuri yra atsakinga už Korėjos darbininkų partijos karinės politikos rengimą ir įgyvendinimą, vadovauja KLDR kariuomenei bei ją kontroliuoja ir padeda valdyti šalies karinės gynybos pramonę, narys.
               
            b)   Juridiniai asmenys, subjektai ir įstaigos
      
      
                   
               
               
                  Pavadinimas
               
               
                  Alias
               
               
                  Vieta
               
               
                  Įtraukimo į JT sąrašą data
               
               
                  Kita informacija
               
            
                  51.
               
               
                  „Central Military Commission of the Worker's Party of Korea“ (CMC) (Korėjos darbininkų partijos Vyriausioji karo komisija)
               
               
                   
               
               
                  Pchenjanas, KLDR
               
               
                  2017 9 11
               
               
                  Vyriausioji karo komisija yra atsakinga už Korėjos darbininkų partijos karinės politikos rengimą ir įgyvendinimą, vadovauja KLDR kariuomenei ir ją kontroliuoja, taip pat koordinuodama veiklą su Valstybės reikalų komisija valdo šalies karinės gynybos pramonę.
               
            
                  52.
               
               
                  „Organization and Guidance Department“ (OGD) (Organizavimo ir rekomendacijų teikimo departamentas)
               
               
                   
               
               
                  KLDR
               
               
                  2017 9 11
               
               
                  Organizavimo ir rekomendacijų teikimo departamentas yra labai daug galių turintis Korėjos darbininkų partijos organas. Jis duoda nurodymus skiriant darbuotojus į svarbiausias pareigas Korėjos darbininkų partijoje, KLDR kariuomenėje ir KLDR vyriausybės administracijoje. Be to, jis siekia kontroliuoti visos KLDR politinius reikalus ir per jį įgyvendinama KLDR cenzūros politika.
               
            
                  53.
               
               
                  „Propaganda and Agitation Department“ (PAD) (Propagandos ir agitacijos departamentas)
               
               
                   
               
               
                  Pchenjanas, KLDR
               
               
                  2017 9 11
               
               
                  Propagandos ir agitacijos departamentas visiškai kontroliuoja žiniasklaidą – jis ja naudojasi kaip priemone KLDR vadovybės vardu kontroliuodamas visuomenę. Be to, Propagandos ir agitacijos departamentas dalyvauja KLDR vyriausybei vykdant cenzūrą, įskaitant laikraščių ir transliacijų cenzūrą, arba yra atsakingas už tokios cenzūros vykdymą.